Ne yafen ket ken pell ha Delaporte. Frazennoù a zo, evel ar re a grog gant ar ger-pouezañ bez', e vefe diaes kavout ur goulenn o klotañ outo (ha forzh penaos, ur goulenn ne respont ket d'ur goulenn). Respont a reont d'un ezhomm eus ar spered, hep tremen dre ur goulenn distaget pe get... Met a-du krenn on gant lodenn gentañ ha gant lodenn diwezhañ e zisplegadur : ar pouezusañ, pe ar respont d'ur goulenn, e penn-kentañ ar frazenn, setu reolenn bennañ ar sevel-frazennoù e brezhoneg (goude ma ne dalvezfe nemet evit 80% pe 90% eus ar frazennoù). Gwashañ ' zo, n'eo ket anavezet a-walc'h ha ne vez ket heuliet a-walc'h, ha n'eo ket abaoe dec'h da noz.